Gyertya miatt égett le egy pécsi lakás
Csütörtök hajnalban riasztották a pécsi tűzoltókat egy Hungária úti lakáshoz Pécsen, ahol gyertya okozott tüzet. A lángokat megfékezték, személyi sérülés szerencsére nem történt, de az ott lakóknak rokonhoz kellett költözniük.
A tűzoltóság az eset kapcsán hívja fel a figyelmet, hogy fokozottan ügyeljenek az ünnep alkalmával meggyújtott gyertyára. A tűzesetek leggyakoribb oka, hogy a lakásban az égő mécsest, gyertyát vagy lámpást gyúlékony anyagok közelében helyezik el, a keletkező lángok pedig a függönyön, asztalterítőn keresztül átterjednek a lakás más helyiségeire is.
Éppen ezért fontos, hogy csak tűzálló anyagból készült alátétre helyezett gyertyát gyújtsanak meg, így ugyanis megakadályozható, hogy a mécses vagy a gyertya átforrósítsa a környezetét. A meggyújtott gyertyát soha ne hagyjuk felügyelet nélkül, olyan stabil helyre kell rakni, ahol nem tud eldőlni, a közeléből pedig el kell távolítani a gyúlékony anyagokat.
Holttestet találtak a pécsi tűzvész helyszínén
Melléképület lángolt hajnalban
A kijárat előtt, menekülés közben halhatott meg a bácsi Kóróson
Porig égtek a DK irodái